RITRATTI: Il-Karnival l-aħħar "vittma" tal-pandemija Ritratti: ALAN SALIBA Kif kien mistenni l-attivitajiet tal-Karnival li kellhom isiru fi tmiem din il-ġimgħa mhux se jsiru hekk kif il-pajjiż, bħall-bqija ta' pajjiżi oħra, għadu jissielet il-pandemija. Minkejja dan kien hemm dilettanti li ippruvaw iżommu l-atmosfera xi ftit ħajja b'uħud joħolqu xi installazzjonijiet artistiċi bit-tema tal-Karnival, fosthom tnejn li tpoġġew fid-daħla tal-Belt faċċata tal-Parlament b'wieħed iwassal il-messaġġ "Stay Safe", waqt li xi tfal libsu kostum biex jidħu fl-atmosfera. Il-biża' li f'dan iż-żmien jiżdiedu l-każijiet tal-Covid-19 minħabba taħlit bejn il-pubbliku wassal biex minbarra li tħassru l-attivitajiet f'Malta ddaħħlu miżuri biex iwaqqfu gruppi ta' nies milli jitilgħu Għawdex għall-karnival hemm.